OpenLLM-France/wikimedia huggingface dataset:
# Universal (Indiana)

Universal Indianako herri bat da. Vermillion konderrian kokatua dago. 2010ean 362 biztanle zituen, 0,94 kilometro koadrotan banatuta.

## Ikus, gainera

* Vermillion konderria

## Kanpo estekak

* Datuak: Q2197897
* Multimedia: Universal, Indiana / Q2197897
# Universal City (Kalifornia)

Universal City edo Universal Studios Comolex, AEBetako Kalifornia estatuan dagoen gehitu-gabeki komunitate bat da. San Fernando harana eta Los Angeles konderrian dago.
Eremu honetako 0,65 kilometro karratu inguru Universal Pictures ekoiztetxearen jabetzakoak dira.
* Datuak: Q1376480
* Multimedia: Universal City, California / Q1376480
# Viktorija Senkutė

Viktorija Senkuté (Trakai, Lituania, 1996ko apirilaren 12a) Lituaniako kirolaria da. 2024ko Parisko Olinpiar Jokoetan parte hartu zuen, eta brontzezko domina lortu zuen banakako scull proban.

## Nazioarteko palmaresa

Arraunketa :
| Olinpiar Jokoak ||||
| Urtea | Lekua | Domina | Proba |
| 2024 | Paris Frantzia | 03 ! | Skull bakarka |

## Erreferentziak

* ↑ Viktorija Senkutė. 2024. Paris. .
* ↑ Viktorija Senkute. .

## Kanpo estekak

* Datuak: Q81499197
* Multimedia: Viktorija Senkutė / Q81499197
# Viktoria Suediakoa

Victoria Ingrid Alice Désirée (Stockholm, Suedia; 1977ko uztailaren 14a), ezagunagoa Viktoria Suediakoa bezala, Suediako printzesa oinordea. Karlos XVI.a Gustavo Suediakoa eta Silvia Suediakoaren lehen alaba. Suediako printzesa oinordea (Sveriges Kronprinsessa) eta Västergötlandeko dukesa (Hertiginna av Västergötland) tituluak ditu, baita Berorren Maiestatea trataera ere. Gaur egun, munduko tronu baterako dagoen printzesa oinorde bakarra da.

## Biografia

Suedian jaio zen 1977. Garai horretan Lege Salikoa zegoen indarrean, beraz, emakumea izateagatik Viktoriak ezingo zuen bere aitaren (Karlos XVI.aren) tronua heredatu.
Suediako Parlamentuaren aurrean elkartu ziren talde feministen presioari esker, konstituzioa aldatu, Lege Salikoa indargabetu, eta Lege Kognatikoa ezarri zen. Horrela, tronuaren oinordekoa erregearen lehenengo semea edo alaba izango zela legeztatu zen, umearen sexua kontuan hartu gabe. Legea ezarri zenerako (1980) Karlos Filipe Suediakoa (Karlos XVI.aren semea) jaioa zegoen, baina Parlamentuak erabaki zuen lege horrek atzeraeraginezko ondorioa zuela, eta horregatik, Viktoria izendatu zuten ofizialki printzesa oinorde.
1995eko uztailaren 14an, Viktoriak adin-nagusitasuna bete zuenean, leialtasun zina egin zion erregeari, horrela, ofizialki bere gain hartu zuen printzesa oinorderen kargua.
Viktoriak tronua hartzen duenean, Suediako hirugarren erregina izango da; Lehenengoa Kristina Suediakoa izan zen (1626-1689), eta bigarrena Ulrika Leonor Suediakoa (1688-1741).
1977. urtean onartu zuen anorexia gaixotasuna zuela, gerora gaindituko zuen gaixotasuna.
2010eko ekainaren 19an, Viktoria Daniel Westlingekin ezkondu zen Stockholmeko San Nikolas katedralean, eta 2012an alaba bat izan zuten: Estela Suediakoa.

## Kanpo estekak

* Suediako errege-etxeko webgune ofiziala
* Datuak: Q156390
* Multimedia: Victoria, Crown Princess of Sweden / Q156390
# Viktoria parkea (Londres)

Viktoria parkea (ingelesez: Victoria Park) Ingalaterrako Londres hiriburuan dagoen parke bat da, ekialdeko Tower Hamlets udalerrian kokatzen da. Regent's Canal ubideak mugatzen du mendebaldean Viktoria parkea. 2011 urtean Londresko parkerik onenaren saria eman zioten hiritarrek eta Bandera berdea jaso zuen honen adierazgarri.

## Historia

Koroak 88 hektareatako lurraldea erosi zuen eta Sir James Pennethorne arkitektoari eskatu zion parke bat diseina zezan. 1842 eta 1846 artean burutu ziren lanak, eta 1845ean ireki zituen ateak. XIX mendean auzoko industria ugarietako langileentzako ezinbesteko aisialdi eremua bihurtu zen eta People's Park ("jendearen parkea") ezizena hartu zuen. Era berean Tower Halmets (sozialista eta iraultzailea) eta Hackney (erlijio errefomatzailea) udalerrien arteko muga eta aldi berean lotura izan zen. Speaker's Corner inprobisatuak ohikoak izan ziren XIX mendearen bukaeran hasi eta Bigarren Mundu Gerra ondoren ere.

## Kontzertuak

1970 eta 1980 hamarkadetan hainbat protesta kontzertu izan ziren, Rock Against Racism eta Anti-Nazi League erakundeek antolaturikoak esate baterako. Ezagunena The Clash taldeak 1980 urtean emandakoa da.
Milurteko berrian ere itzuli dira kontzertu emanaldiak.
* Radiohead (2008)
* Madness (2009)
* DJ Tiësto (2009 eta 2010)

## Kirolak

Hainbat kirol desberdinen jarduerak izaten dira parkean:
* Txalupa estropadak
* Kriketa
* Futbola

## Informazio praktikoa

* Ordutegia: 6:00 - ilunabarra
* Metro geltokia: Mile End
* Tren geltokia: Victoria Park

## Erreferentziak

* ↑ (Ingelesez) WebCite query result. (Noiz kontsultatua: 2017-03-26).
* ↑ (Ingelesez) «Music Review: Tiësto/Pendulum @ Victoria Park» Londonist 2010-08-03 (Noiz kontsultatua: 2017-03-26).

## Kanpo estekak

* Datuak: Q429540
* Multimedia: Victoria Park, East London / Q429540
# Viktorino

Viktorino (latinez: Marcus Piavonius Victorinus) Galietako Inperioko enperadore bat izan zen, 269tik 271 arte (beste iturri batzuen arabera, 268tik 270 arte).
Viktorino, ziuraski, Proventzako familia aberats baten semea zen. Bere karrera militar bikaina, Galietako Inperioko lehen enperadore izan zen Postumoren erregealdian hasi zuen. Honekin, tribunus praetorianorum titulua lortu zuen, eta kontsulorde zen 267 edo 268an. Postumo hil eta Marko Aurelio Marioren erregealdi laburraren ondoren, bere armada propioak Viktorino izendatu zuen enperadore Augusta Treverorumen (Treveris). Galia eta Britania probintziek enperadore bezala onartu zuten, ez hala Hispaniak, Erromaren agindupera itzuli zena. Viktorino ez zen probintzia hau berreskuratzen saiatu, baina Augustodunum Haeduorumek (Autun), bere adibidea jarraitzea lortu zuen. Hiria zazpi hilabetez setiarazi zuen, eta, azkenean, bere tropek arpilatu zuten.
270 amaieran edo 271 hasieran, Attitianusen esku hil zen, bere ofizialetako bat, honen emaztea, ustez, liluratu zuena. Bera hil ondoren, bere amak oraindik ere nolabaiteko eragina mantendu zuen, bere jainkotzea bultzatu zuen, eta, militarrak erosiz, Tetriko I.a Viktorinoren oinordeko bezala izendatzea lortu zuen.
Txanpona, Viktorinoren agintaldian, batez ere Treveris eta Kolonian ekoiztu zen.
* Datuak: Q333770
* Multimedia: Victorinus / Q333770
# Viktoriya Beloslyudtseva

Viktoriya Beloslyudtseva (Almaty, 1972ko urtarrilaren 9a) arkularia da. Kazakhstan ordezkatu zuen 2004ko Udako Olinpiar Jokoetan.

## Erreferentziak

* ↑ Viktoriya Beloslyudtseva

## Kanpo estekak

* Datuak: Q4555206
# Viktoria Tokovaia

Viktoria Ivanovna Tokovaia (errusieraz: Виктория Ивановна Токовая) Sotxi, Sobietar Errepublika Sozialisten Batasuna, 1976ko urtarrilaren 1a) errusiar bobsleigh-kirolaria da.
Bi neguko olinpiar jokoetan parte hartu zuen Errusiaren ordezkari gisa: Salt Lake 2002 eta Turin 2006.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q4459587
* Multimedia: Viktoria Tokovaya / Q4459587
# Viktoriar Errege-Ordena

Viktoriar Errege-Ordena (ingelesez Royal Victorian Order) zaldun-ordena dinastiko bat da, Britainia Handiko subiranoari, Nazioen Mankomunitateko erreinuetako errege-erreginari, Errege Familiako kideei, edo erreinuetako gobernadore nagusiei egindako zerbitzu pertsonal bereizgarria aitortzen duena. 1896ko apirilaren 21ean sortua, Ordenaren kapera Savoia kapera da, bere egun ofiziala ekainaren 20a da, eta bere leloa VIKTORIA da, bere sortzaileari, Viktoria erreginari erreferentzia eginez. Bazkide kopuruan ez dago mugarik eta sarrera oraindik ere monarkaren bereizketa pertsonalagatik da. Antolakuntza hierarkikoaren bost gradu eta hiru domina maila bakoitzak zerbitzu maila desberdinak adierazten ditu. Ez da nahastu behar Viktoriar Errege-Katearekin, ordena honen parte ez den dominarekin.

## Erreferentziak

* ↑ Royal Victorian Order (en inglés)

## Kanpo estekak

* Datuak: Q94050
* Multimedia: Royal Victorian Order / Q94050
# Vologeso IV.a

Vologeso IV.a Partiakoa (147-191) Partiar Inperioko gobernari bat izan zen. Mitridates IV.a Partiakoaren semea (129-140), Vologeso IV.ak Inperioaren bi erdiak elkartu zituen berriz, bere aita eta Vologeso III.aren artean banatu zirenak. Karazene erresuma ere konkistatu zuen, itxuraz, independente mantendu zena Trajano erromatar enperadoreak (98-117) inperioa inbaditu zuenetik.
Vologeso IV.a Zaratustraren idatziak bildu zituen zoroastrismoko tradizioko Volgash erregea izan daiteke.
Vologeso IV.aren Erromaren aurkako gatazkak 155ean hasi ziren Armeniako erresumagatik lehiatuz (ohikoa bi inperioen artean). 162 eta 166 artean, Partiarrek Erromatar Inperioa eraso zuten, Marko Aurelio eta Luzio Veroren artean (161-169) gobernatua. Gerra honetan Seleuzia Tigrisekoa hiria suntsitu zen, eta Ktesifonteko jauregia erre zuen Avidio Kasiok 165ean. Erromatar legioak partiar lurraldean Mediaraino ere barneratu ziren, eta Vologeso IV.ak bakea sinatzea beste erremediorik ez zuen izan, Mesopotamiaren mendebaldea Erromari emanez.
Bere erregealdiaren amaiera Osroes II.a Partiakoaren matxinadak usteldu zuen (190), nor, dirudienez, Median babestu zen errege arerio bezala, Vologeso IV.aren oinordeko izateko esperantzarekin. Alabaina, Vologeso V.a, arsazidar dinastiako armeniar adarrekoa izan zen Vologeso IV.aren oinordeko, Osroes II.a berehala kargutik kenduz.
* Datuak: Q342795
* Multimedia: Vologases IV of Parthia / Q342795
# Volon

Volon Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 70 biztanle zituen.

## Demografia
### Biztanleria

2007an Volon udalerrian erroldatutako biztanleak 70 ziren. Familiak 28 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 44 etxebizitza zeuden, 30 familiaren etxebizitza nagusia ziren, 6 bigarren erresidentzia ziren eta 7 hutsik zeuden. 42 etxeak ziren eta 2 apartamentuak ziren. 30 etxebizitza nagusietatik 27 bere jabearen bizilekua ziren, 2 alokairuan okupaturik zeuden eta 1 doan lagata zegoen; 2 etxek bi gela zituzten, 1ek hiru zituen, 8 etxek lau zituzten eta 19 etxek bost zituzten. 26 etxek euren parking plaza propioa zuten azpian. 13 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Volon udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 0 | 65-69 | 0 |
| 8 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 4 | 35-39 | 0 |
| 4 | 30-34 | 0 |
| 0 | 25-29 | 8 |
| 4 | 20-24 | 0 |
| 4 | 15-19 | 0 |
| 4 | 10-14 | 0 |
| 4 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 55 ziren, horien artean 42 aktiboak ziren eta 13 inaktiboak ziren. 42 pertsona aktiboetatik 40 lanean zeuden (23 gizon eta 17 emakume) eta 2 langabezian zeuden (1 gizon eta 1 emakume). 13 pertsona inaktiboetatik 7 erretiraturik zeuden, 5 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 erauzte enpresa zen, 1 higiezinen enpresa zen eta 1 administrazio publikoko enpresa zen.
2009an norbanakoentzat zegoen zerbitzu bakarra higiezinen agentzia zen.
2000. urtean Volon udalerrian 9 nekazaritza-ustiategi zeuden, 828 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q901836
* Multimedia: Volon / Q901836
# Vologeso V.a

Vologeso V.a (130-208), Armeniako erregea (Vologeso II.a Armeniakoa, 180-191) eta Partiakoa (Vologeso V.a, 190-207) izan zen.
Bere aita Vologeso I.a Armeniakoaren aurka matxinatu zen, ofizialki, honen oinordeko 192an bihurtu zelarik. Peszenio Nigerren alde egin zuen honen erromatar enperadore bihurtzeko saiakera hutsalean, honen ondorioz Septimio Severo etsai izan zuelarik, bere lurraldea inbaditu zuena eta bere aurka borrokatu zuena borroka odoltsu batean. Hiltzean, bere semeen artean gerra zibil bat gertatu zen bere oinordekotza erabakitzeko.
Kaukasoko Iberiako Farasmenes III.a erregearen alaba batekin ezkondu zen, eta honekin Vologeso VI.a (Partiako Erregea), Artaban IV.a (Partia eta Mediako erregea) eta Kosroes I.a (Armeniako erregea) izan zituen.
* Datuak: Q313920
* Multimedia: Vologases V of Parthia / Q313920
# Vologeso VI.a

Vologeso VI.a Partiakoa (persieraz: بلاش ششم‎, Balash) Partiar Inperioko gobernari bat izan zen 208 eta 228 artean.
Vologeso VI.a bere aita Vologeso V.aren (191-208) oinordekoa izan zen Partiar Inperioko tronuan. Tronuratu ondoren, bere anaia Artaban IV.a (213-224) bere aurka matxinatu zen, Inperioaren zati gehiena bereganatuz. Hala eta guztiz ere, Vologeso VI.ak Babiloniaren zati baten kontrola mantendu zuen.
Partiar Inperioan borroka dinastiko hauek gertatzen zire bitartean, sasaniar inperioaren sortzailea izan zen Ardashir I.ak Artaban IV.a garaitu eta hil zuen 226an, Partiako ekialdeko probintziak konkistatuz. Hurrengo urteetan, Ardashirrek are gehiago hedatu zuen bere inperio berria, Vologeso VI.a 228 inguruan garaitu edo tronutik kenduz.
* Datuak: Q318023
* Multimedia: Vologases VI of Parthia / Q318023
# Vologda

Vologda (errusieraz: Вологда) ipar-mendebaldeko Errusiako hiria da, Vologda oblastaren hiriburua. Vologda ibaiaren ertzean dago, Moskutik 400 km ipar-ekialdera. 2010ean 301.755 biztanle zituen.

## Historia

XII. mendean sortu zuten hiria eta tsarren agintaldietan bertara bidaltzen zituzten preso politikoak.

## Ekonomia

Ibai-portua da, eta errepide zein burdinbide gune garrantzitsua da. Nekazaritza-eremu oparoko merkataritza eta industria dira ekonomia-jarduera nagusiak: zurgintza, larrugintza, ehungintza, papergintza, janari-industria, burdinbide- eta eraikuntza-gaiak, ontziolak, tresneria elektrikoa eta mekanikoa. Unibertsitatea du.

## Ondarea

Aipagarria da XVI. mendeko katedrala.

## Klima

Vologdak klima kontinental hezea du, Dfb Köppen klima sailkapenaren arabera.
Datu klimatikoak (Vologda) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 5.3 | 5.6 | 16.4 | 26.8 | 30.6 | 33.1 | 34.5 | 36.4 | 28.8 | 22.8 | 10.7 | 8.5 | 36.4 |
| Batez besteko tenperatura maximoa (°C) | -7.2 | -6.0 | 0.5 | 9.0 | 16.9 | 20.9 | 23.4 | 20.3 | 14.0 | 6.7 | -1.4 | -5.4 | 7.6 |
| Batez besteko tenperatura minimoa (°C) | -14.5 | -13.9 | -8.2 | -1.0 | 4.8 | 9.5 | 12.0 | 9.8 | 5.5 | 0.6 | -6.5 | -11.7 | -1.1 |
| Erregistraturiko tenperatura minimoa (°C) | -47.1 | -43.2 | -34.6 | -25.6 | -9.1 | -3.1 | 1.2 | -1.4 | -8.6 | -19.6 | -32.8 | -45.2 | -47.1 |
| Pilatutako prezipitazioa (mm) | 35 | 28 | 26 | 31 | 41 | 67 | 74 | 76 | 57 | 50 | 42 | 38 | 565 |
| Iturria: ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Vologda Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ http://pogoda.ru.net/climate/27037.htm Pogoda.ru webgunea

## Kanpo estekak

* Datuak: Q1957
* Multimedia: Vologda / Q1957
# Vologeso I.a

Vologeso I.a Partiakoa Partiar Inperioko erregea izan zen 51 eta 78 urteen artean. Vonones II.a eta greziar ohaide baten semea, bere aitaren oinordeko bihurtu zen 51n. Media erresuma bere anaia Pakorus II.ari eman zion, eta Armeniako Erresuma bere beste anaia bat zen Tiridates I.a Armeniakoarentzat okupatu zuen. Honek Erromatar Inperioaren aurkako gerra luze bat izan zuen ondorio bezala (54-63), Gneo Domizio Korbulon jeneral erromatarrak trebeki zuzendu zuena.
* Datuak: Q312446
* Multimedia: Vologases I of Parthia / Q312446
# Vologeso III.a

Vologeso III.a Partiakoak Partiar Inperioko tronua, gutxi gora-behera 105ean aldarrikatu zuen, Pakorus II.aren (80-105) azken egunetan, eta honen ondoren inperioaren ekialdeko zatiko gobernaria izan zen 105 eta 147 artean.
Bere erregealdiko lehen garaietan, Vologeso III.ak Pakorus II.aren oinordeko legitimoak ziren Osroes I.a (105-129) eta Mitridates IV.aren (129-140) aurka borrokatu zuen, Mesopotamia gobernatzen zutenak, honen ondorioz, garai hau gerra zibil batean murgildu zelarik. Osroes eta Mitridates erronka handia ziren Vologeso III.arentzat, hau, jada, erromatarrekin zenbait gatazkatan murgildua baitzegoen, bereziki Trajano enperadorearen (98-117) inbasioaren ondorioz.
Vologeso III.ak bere domeinua Partia gehienean zehar hedatzea lortu zuen Osroes I.a hil ondoren, alabaina, oraindik Mitridatez IV.ari, alanoek Kapadozian, Armenian eta Median egin zituzten erasoei eta izen ezezaguneko usurpatzaile batek 140 inguruan buru izan zuen matxinada bati aurre egin behar izan zion.
Vologeso III.a hil ondoren, partiarren erresuma, beste behin batu zen, Vologeso IV.aren agintepean (147-191), bere arerio izan zen Mitridates IV.aren semea zena.
* Datuak: Q315461
* Multimedia: Vologases III of Parthia / Q315461
# Vologda oblasta

Vologda oblasta (errusieraz: Вологодская область, translit.: Vologodskaia oblast) Errusiako subjektu federal bat da, Ipar-mendebaldeko Barruti Federalean kokaturik dagoena. 145.700 km²ko azalera du, eta 2010ean 1.202.444 biztanle zituen. Zentro administratiboa Vologda da, eta hiri handiena Txerepovets.

## Geografia

Vologdako oblastak, honako subjektu federal hauekin egiten du muga: Arkhangelsk oblastarekin iparraldean, Kirov oblastarekin ekialdean, Kostroma oblastarekin hego-ekialdean, Jaroslavl oblastarekin hegoaldean, Tver oblastarekin hego-mendebaldean, Leningradoko oblastarekin mendebaldean eta Kareliako Errepublikarekin ipar-mendebaldean.
Oblastaren mendebaldeko herena goi Volgaren adarrek drainatzen dute, eta ekialdea Ipar Dvinaren arroaren barnean dago. Ipar-mendebaldeko eremu txiki bat Onega aintziraren arrokoa da.

## Ondarea

Vologdako oblasta, monumentu historikoetan aberatsa da, Kirilo-Belozerski monasterioa, Ferapontov komentua (Gizateriaren Ondare dena), Veliki Ustiug eta Belozersk Erdi Aroko hiriak, Totma eta Ustiuzhnako eliza barrokoak, etab...

## Ordu eremua

Vologdako oblasta Moskuko ordu eremuan dago (MSK/MSD). UTCrekin duen diferentzia, +0300 (MSK)/+0400 (MSD) da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Vologda Oblast Global.britannica.com

## Kanpo estekak

* Datuak: Q2015
* Multimedia: Vologda Oblast / Q2015
# Vologeso II.a

Vologeso II.a Partiakoa Vologeso I.a Partiakoaren semea izan zen, Partiar Inperioko erregea 77 eta 80 bitartean. Oso gutxi ezagutzen da berari buruz. Dirudienez, bere osaba zen Pakorus II.a Partiakoak (78 eta 105 bitartean Partiar Inperioko erregea izan zena) garaitu eta tronutik kendu zuen.
* Datuak: Q363104
* Multimedia: Vologases II of Parthia / Q363104
# Voloiac

Voloiac Errumaniako udalerri bat da, Mehedinți konderrian. 1.420 biztanle ditu, 47,94 kilometro koadroko azaleran banatuta.

## Herriak

Udalerrian honako herriak daude:
Voloiac $^{(en)}$ Cotoroaia $^{(en)}$ Lac $^{(en)}$ Ruptura $^{(en)}$ Sperlești $^{(en)}$ Țițirigi $^{(en)}$ Valea Bună $^{(en)}$ Voloicel $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725268
# Untzubeiti

Untzubeiti Txulapain ibarreko herri hustu bat da, Euskal Herriko Nafarroa Garaia lurraldean kokatuta. Iruñeko merindadean eta Iruñerria eskualdeko Ibarrak azpieskualdean dago, Iruñea hiriburutik 10,5 kilometrora.
Bertako biztanleak untzubeitiarrak ziren.

## Oharrak

* ↑ /unt͡s̻uβ̞éiti/ ahoskatua (laguntza) Azentua: zorrotza hirugarren silaban

## Erreferentziak

* ↑ Euskaltzaindia: Euskal Onomastikaren Datutegia.

## Ikus, gainera

* Txulapain
* Ibarrak (Iruñerria)
* Iruñeko merindadea
* Nafarroa Garaia

## Kanpo estekak

* Txulapaingo Udalaren webgune ofiziala
* Datuak: Q12268590
# Untzueko haitza

    Artikulu hau mendiari buruzkoa da; beste esanahietarako, ikus «Untzue (argipena)».
Untzueko haitza edo Untzueko harria Nafarroako erdialdean dagoen mendia da, izen bereko udalerrian dagoena, Orbaibarreko eskualdean.
Alaitzeko mendilerro osoko tontorrik baxuena da, baina aldi berean oso erakargarria bere edertasunaren aldetik.
Hemen zen Gergako ertaroar gaztelua.

## Abiapuntuak

Untzue (664 m) ohiko abiapuntua da izen bereko haitzera igotzeko, herria haren magalean kokatuta baitago. Bertzela, Etxague (Oloritz) herritik ere aukera dago ibilbide erraza egiteko, 741 metro altueratik abiaturik.

## Ikus, gainera

* Nafarroako mendien zerrenda

## Kanpo estekak

* Untzueko haitza luberri.net webgunean
* Datuak: Q6073906
# Untzueta jauregia

Untzueta jauregia edota Untzueta dorretxea Gipuzkoako Eibar udalerrian dagoen jauregia da. 1964. urtean Gipuzkoako kultura ondasuna izan zen eta Azitain auzoan dago. Untzueta udalerrian oso sustraitua eta ugaria den abizena da.

## Historia

Jauregiaren lehen aipamenak 1193. urtekoak dira. Erdi Aroan Untzuetarrek Leinuen Gerretan Oinaztarraren alde egin zuten, ondorioz dorretxeak Ganboatar etsaien erasoen ondorioz kalte ugari jasan zituen.
Gerora, jada XVII. mendean, Angela Maria Untzueta andereak gaur egungo eraikina eraikitzea agindu zueen.
1957ko azaroaren 30ean La Salletar anaiek bertan ikastetxe bat ireki zuten, Azitaingo baselizaren omenez Azitaingo Gure Andrearen La Salle ikastetxea izena jasoz.

## Eraikina

Bere fatxadetako bi Azitain auzora begira daude eta gris koloreko harlanduz eginak daude. Bere lau solairutako bakoitzak launa leiho ditu. Euren leiho guztiek burdin-leihoak eta burdin landuzko balkoiak dituzte. Atari nagusiarn erdian Untzuetarren armarria dago.

## Ikus gainera

* Azitaingo baseliza
* Azitaingo geltokia
* Gipuzkoako kultura ondasunak
* Gipuzkoako jauregi eta dorretxeen zerrenda

## Kanpo estekak

* Datuak: Q5755052
* Multimedia: Casas de Unzueta / Q5755052
# Untzue (argipena)

Untzue hitzak adiera batzuk ditu.

## Toponimia
### Euskal Herrian

* Untzue: Nafarroako udalerria, Orbaibarren.
* Untzueko haitza: aipatu herriaren gainean dagoen mendia.

### Argentinan

* Mariano Unzué: Argentinako herria, Buenos Airesko probintzian.
* Puerto Unzué: Argentinako herria, Entre Ríosko probintzian.

## Deitura

* Eusebio Untzue (1955 -), kirol zuzendaria txirrindularitzan.
* Juan Carlos Untzue (1967 -), futbol atezaina; aurrekoaren anaia.

## Arkitektura

* Instituto Saturnino Unzué, Mar del Platako monumentu historikoa, Argentinan. Saturnino Unzué umezurtzentzako erietxe hau bultzatu zuten Concepción Unzué de Casares eta María de los Remedios Unzué de Alvear ahizpen aita izan zen.

## Erreferentziak

* ↑ Espainieraz Unzué.